CELEX: 62021TA0370
Language: fi
Date: 2022-04-06 00:00:00
Title: Asia T-370/21: Unionin yleisen tuomioistuimen tuomio 6.4.2022 – Biogena v. EUIPO – Alter Farmacia (NUTRIFEM AGNUBALANCE) (EU-tavaramerkki – Väitemenettely – Euroopan unionin nimeävä kansainvälinen rekisteröinti – Sanamerkki NUTRIFEM AGNUBALANCE – Aikaisempi EU-sanamerkki NUTRIBEN – Suhteellinen hylkäysperuste – Sekaannusvaara – Asetuksen (EU) 2017/1001 8 artiklan 1 kohdan b alakohta)

7.6.2022   
            
            
               FI
            
            
               Euroopan unionin virallinen lehti
            
            
               C 222/27
            
         
      Unionin yleisen tuomioistuimen tuomio 6.4.2022 – Biogena v. EUIPO – Alter Farmacia (NUTRIFEM AGNUBALANCE)
      (Asia T-370/21) (1)
      
      (EU-tavaramerkki - Väitemenettely - Euroopan unionin nimeävä kansainvälinen rekisteröinti - Sanamerkki NUTRIFEM AGNUBALANCE - Aikaisempi EU-sanamerkki NUTRIBEN - Suhteellinen hylkäysperuste - Sekaannusvaara - Asetuksen (EU) 2017/1001 8 artiklan 1 kohdan b alakohta)
      (2022/C 222/46)
      Oikeudenkäyntikieli: englanti
      
         Asianosaiset
      
      
         Kantaja: Biogena GmbH & Co KG (Salzburg, Itävalta) (edustaja: asianajaja I. Schiffer)
      
         Vastaaja: Euroopan unionin teollisoikeuksien virasto (EUIPO) (asiamies: J. F. Crespo Carrillo)
      
         Muu osapuoli EUIPO:n valituslautakunnassa ja väliintulija unionin yleisessä tuomioistuimessa: Alter Farmacia, SA (Madrid, Espanja)
      
         Oikeudenkäynnin kohde
      
      Kanne EUIPO:n viidennen valituslautakunnan 22.4.2021 tekemästä päätöksestä (asia R 1208/2020-5), joka koskee osapuolten Alter Farmacia ja Biogena välistä väitemenettelyä.
      
         Tuomiolauselma
      
      
                  1)
               
               
                  EUIPO:n viidennen valituslautakunnan 22.4.2021 tekemä päätös (asia R 1208/2020-5) kumotaan siltä osin kuin se koskee tavaroiden ja palvelujen kansainvälistä luokitusta tavaramerkkien rekisteröimistä varten koskevan 15.6.1957 tehdyn Nizzan sopimuksen, sellaisena kuin se on tarkistettuna ja muutettuna, luokkaan 5 kuuluvia tavaroita ja luokkaan 30 kuuluvia kuivattuja yrttejä; mausteita ja säilöttyjä yrttejä.
               
            
                  2)
               
               
                  Kanne hylätään muilta osin.
               
            
                  3)
               
               
                  Asianosaiset vastaavat omista oikeudenkäyntikuluistaan.
               
            
         (1)  EUVL C 329, 16.8.2021.